Downloaded from YTS.MX
Official YIFY movies site: YTS.MX
GOSPEL
Se spune că există două tipuri de povești universale.
Cele cu personaje obișnuite care se găsesc în situații extraordinare
și cele cu personaje extraordinare care se găsesc în situații obișnuite.
Povestea pe care urmează să v-o spun...
nu știu cum să o clasific.
Personajele sale nu sunt nici obișnuite, nici extraordinare.
Nici ce ni s-a întâmplat nu e de necrezut.
Dar...
nu a fost ceva ce poate fi considerat...
normal.
Gata, doamnă!
Îl cunosc pe José Vicente de ceva timp.
Uitați-vă!
A fost mereu pasionat de frizerie.
Nu! Este oribil...
Tragedia lui e că nu a avut niciodată...
ceea ce s-ar numi talent.
Nu se putea să țin deschis Vicente's Style.
SALON VICENTE'S STYLE
Da, sunt foarte disperată, crede-mă...
M-am săturat.
Lucre?
... n-am idee cum ar reacționa...
Dragă?
Am luat această decizie și-i spun azi.
Imaginează-ți! Rodrigo mi-a zis să ne mutăm împreună.
Ți-am mai spus, nu mai suport căsnicia asta nicio secundă.
Nu. Îl știi pe Vicente. E inutil, e un ratat.
Vicente nu a avut de ales
decât să-și adune puțina demnitate care i-a rămas,
să-și împacheteze lucrurile într-o mică valiză și să plece de acasă.
Și unde a ajuns?
La mine acasă.
Nu puteam refuza să-l primesc.
Acest înger căzut era prietenul meu.
„Câți ani...”
Richard Gómez.
A trăit în SUA timp de doi ani,
încercând să-și construiască un viitor în țara tuturor posibilităților,
până când a fost deportat
pentru că lucra ilegal la un restaurant din Atlanta.
Timpul petrecut în SUA
l-a ajutat să învețe limba engleză.
Eu am...
șaizeci și cinci.
Nicio problemă.
Dumneata, dră Granados?
Eu, tu, fericit.
Doamne! Haide, doamnă!
Înțelegeți ce cuvinte îmi ies pe gură?
Vă voi vorbi în spaniolă ca să înțelegeți.
Voi, doamnelor, nu veți învăța niciodată engleza.
E imposibil la vârsta dumneavoastră.
Mamă, știu că sunt prietenele tale, dar în acel moment
a trebuit să le spun adevărul.
Ai făcut bine.
Da, bătrânele acelea sunt proaste.
Nu puteai continua să-ți pierzi timpul și energia.
Sunt surde de-a binelea.
Mulțumesc că înțelegi!
Richard!
Când ai de gând să profiți de cum arăți?
Iar asta! Mamă, te rog, nu începe iar cu același lucru!
E adevărul, arăți foarte bine.
În loc să dai lecții de engleză, ar trebui să fii în fața camerelor,
să fii actor sau, mai degrabă, ar trebui să fii la Hollywood.
Mai devreme sau mai târziu, o să plec din maghernița asta.
Voi fi în formă
pentru miile de fete de afară.
Ele așteaptă un tip de culoare gustos
care să le plesnească când sunt obraznice.
Și să le facă fericite.
Acest minunat Adonis, cu pielea ca abanosul,
e Vico.
A stat la închisoare aproximativ doi ani pentru furt și fraudă.
Și-a dedicat acest timp
pentru a-și modela corpul herculean, după cum spune el.
Ți-am zis că bunăstarea și confortul din această închisoare
vin cu un preț, nu?
Și, dacă nu plătești acel preț,
vei avea niște probleme grave.
Dar am avut probleme financiare.
Dă-mi ceva timp și jur că te voi plăti!
Bine?
Vezi, asta e o altă problemă. Nu îți pot oferi mai mult timp.
Ce trist! Chiar îmi pare rău pentru tine.
- Trebuie să-ți tai fața. - Dar de ce?
Pentru că așa funcționează lucrurile aici.
Sunt consecințe când nu plătești. M-ai înțeles?
- Nu. - Ce se întâmplă aici?
Vico era un om norocos.
În acel moment și-a folosit una dintre cele șapte vieți ale sale.
În acea zi, și datorită lacunelor sistemului judiciar,
care greșise în timpul condamnării sale,
Vico a fost eliberat.
N-avea niciun ban când a ieșit.
Habar nu avea unde va merge.
Dar mereu avea zâmbetul pe buze și un optimism de nezdruncinat.
Tot ce fac e să caut
Locuri cunoscute
În locuri atât de ciudate Unde nu te găsesc
Pe tine
Janet.
O mamă singură.
E o cântăreață bună, dar are o mică problemă.
- Bună! - Bea mult.
- Ce faceți? - Foarte bine.
- Îmi place cum cântați. - Mulțumesc!
Sunt impresar. Aș dori să vorbesc cu dumneata.
Acum? După cum puteți vedea...
Nu vă faceți griji! Vă las cartea mea de vizită ca să mă puteți suna.
E bine?
- Mulțumesc! - Noroc!
Noroc!
Puneți-l în contul meu, vă rog!
Humberto Sánchez.
O întrebare. Doar o întrebare.
Cum te cheamă?
Janet!
- Ce e? - Trezește-te!
- Ce oră e? - E 08:30.
- Rahat! Fiica mea. - Am dus-o deja la școală.
Nu mi-a sunat telefonul.
Pentru că a fost furat,
împreună cu blenderul, combina și banii pe care i-am lăsat...
pentru a plăti facturile!
Janet, nu știu cine e tipul pe care l-ai adus aseară.
Dar gândește-te măcar la fiica ta! Și ea locuiește aici.
E prea mică ca să înțeleagă stilul de viață al mamei ei.
Și eu sunt sora ta.
Uită-te la mine! Sunt sora ta.
Nu sunt mama ta.
Să-ți fie rușine!
Astăzi e o zi foarte specială.
Când ne-am stabilit obiectivele de creștere pentru acest an,
mulți au fost sceptici.
De aceea, astăzi,
suntem aici pentru a sărbători
aceste rezultate minunate.
Tot ce pot face e să mulțumesc echipei mele,
echipei noastre, consiliului de administrație,
care m-au sprijinit atât de mult!
Îi mulțumesc soțului meu.
Vreau să știți
că nu aș fi putut face asta singură.
Acesta este rodul tuturor eforturilor noastre,
al multor persoane...
Trebuia să fie cea mai fericită zi din viața lui Rosario.
Ziua în care toate eforturile ei ar fi fost recunoscute.
Trebuia să fie o seară în care să sărbătorim.
Ei bine, nu a fost.
Și, dacă vrei să fiu complet sinceră,
când eram în fața tuturor acelor persoane,
am simțit nostalgie.
Mi-am amintit când eram doar o angajată
care lucra de la 09:00 la 17:00, care avea un șef
și care ieșea vineri seara cu colegii ei de muncă.
Îmi amintesc foarte bine.
Acum sunt copleșită de autonomia pentru care am luptat atât de mult.
Trebuie să fiu lipită de telefon și de calculator 24 de ore pe zi.
Știi de când iau prânzul singură?
De foarte mult timp.
Știi de ce?
Pentru că nu mai am colegi de muncă, am doar subalterni.
Oameni care nu mă respectă, dar se tem de mine,
pentru că slujbele lor depind de mine.
E ridicol.
Am investit atât de mult timp, bani și energie pentru a ajunge aici
și nu mi-am dat seama că devin victima
celui mai mare dușman al meu, de care nu pot scăpa:
eu însămi.
Dacă ți-aș spune că mi-a venit o idee?
Nu te uita la mine așa!
Firma ne-a chemat
să oferim consultanță juridică pentru un nou spectacol.
Nu cunosc aceste persoane.
Și ele nu te cunosc pe tine și nu trebuie să știe cine ești.
Care e ideea?
Ideea are de-a face cu mine.
Numele meu e Humberto Sánchez Guerrero
și am o agenție de impresariat.
De fapt, acesta a fost visul soției mele, Milena.
Astăzi, ca un omagiu adus ei,
încerc să ne repun firma pe picioare.
Nu a fost ușor și nici nu va fi, dar cel puțin
încercăm.
Vă mulțumesc că sunteți aici
și pentru că ați răspuns la apel.
Frate, pentru ce emisiune vom lucra?
În e-mail nu s-a specificat.
De data asta, nu veți lucra ca figuranți pentru o emisiune TV.
Mai degrabă, veți imita un cor gospel pentru spectacolul lui Andrés Cepeda.
Să imităm?
Vrei să spui că nu vom cânta?
Nu.
Vocile corului vor fi înregistrate.
Voi toți veți face playback.
De ce nu angajezi un cor adevărat?
Pentru că producătorii spectacolului sunt interesați
de modul în care grupul arată pe scenă.
Vor ceva cu impact.
Când sunt repetițiile?
În fiecare după-amiază.
Ar putea fi seara?
Sunt secretară la un birou.
Dar eu lucrez noaptea. După-amiaza e perfect pentru mine.
La fel. E mai bine pentru mama să nu stea până târziu.
Richard, nu mai vorbi pentru mine! Am și eu gură.
Mamă, nu-ți face bine să stai până târziu.
Liniștiți-vă! Voi cere timp liber.
Mulțumesc!
Frate, de ce... De ce e un tip alb în grup?
Dar, mamă... Uită-te la noi și uită-te la el!
Cred că ar putea fi un factor distinctiv și, prin urmare, inclusiv.
Inclusiv? Etnic? Distinctiv?
Nu sunt convins.
Da. Sunt aici, fiindcă sunt prietenul lui Humberto.
După cum a spus el, am mai lucrat împreună înainte
și pentru că soția mea m-a părăsit...
deoarece crede că sunt inutil
și pentru că trec prin cel mai rău moment din viața mea.
Și, dacă nu fac ceva...
voi ajunge să mă împușc.
Nu am nicio problemă să fii în grup. Fii binevenit!
Mulțumesc, doamnă!
Nina și Andrés cântă muzică gospel.
Ei vor fi responsabili de pregătire și îndrumare, astfel încât totul...
să pară credibil.
Așa e.
În primul rând, trebuie să ne dăm seama că muzica gospel are un mesaj,
e o muzică a fericirii, împăcării și armoniei.
E muzica pe care o dansezi cu corpul, cu vocea și cu mâinile.
Cu picioarele tropăind pe podea, cu șoldurile și cu o atitudine pozitivă.
Bună ziua!
Întâlnirea era la trei.
Da, nu am putut găsi adresa, dar sunt aici acum.
Tipul ăla e un hoț.
Trebuie să chemăm poliția.
Să-ți fie rușine! E sora ta!
Ești o rușine pentru rasa noastră.
Acum, că mă gândesc mai bine, ar trebui să-i dăm o bătaie bună
înainte să chemăm poliția.
Pe bune! Doar așa pot învăța oamenii ăștia.
Mai întâi, dă-mi înapoi banii și lucrurile!
Faza e că... Le-am vândut deja și banii...
Vedeți? Vedeți ce spun...
Ascultă-mă! Știu că nu ai niciun motiv să-ți pese,
dar chiar trec printr-o...
Trec printr-o situație disperată. De aceea...
De aceea am făcut-o. Dar acum caut o nouă șansă.
Mincinosule! Ar trebui să te batem!
- Ajunge! - Îl cred.
Mamă, te rog!
- Doamnă! - Pot să sugerez ceva?
Poate există o soluție care să ne ajute pe toți.
Propun să-l lăsăm să stea.
În acest fel, dumneata poți avea grupul perfect pe care l-ai format,
acest tânăr primește șansa pe care o cere,
iar cu banii pe care îi câștigă îi poate plăti doamnei lucrurile.
Și intrăm toți în acel spirit gospel despre care vorbea acest domn.
- Așa este. - Și eu?
Trebuie să fiți mai tolerant.
Amin!
Cinci, șase, șapte...
O clipă!
- Tu, prietene! - Da?
Trebuie să nu te mai gândești.
Lasă-ți mintea să uite coregrafia și lasă-ți corpul să se miște!
Bine, da. E greu pentru mine, dar bine.
- Poți să o faci! - Scuze!
Vom fi aici toată după-amiaza datorită acestui alb.
Tipul ăsta are nevoie de melanină.
Răbdare!
- Răbdare? - Răbdare.
Scuzați-mă!
Humberto,
ritmul și carisma îți curg prin sânge.
Ori le ai, ori nu le ai.
Albul nu le are.
Are dreptate.
De la început!
Cinci, șase, șapte și...
Dacă dansul nu funcționează, nu-ți face griji!
Tot am nevoie de un actor.
Și tu ești cel mai bun pe care îl am.
Nu, nu ai nevoie de mine și o știm amândoi.
Ai făcut destul lăsându-mă să stau la tine.
- Nu. - Las-o așa!
- Dle Humberto, putem vorbi? - Spune-mi, doamnă Lorenza!
Ei bine, cred că am o soluție pentru problema dumitale.
În legătură cu dansul.
Cinci minus doi?
Luăm cinci și scădem unu, doi și rămânem cu...
- Trei. - Perfect!
Îmi faci o favoare?
Pleacă de lângă fiica mea!
Mamă, Vico m-a învățat să adaug și să scad și e foarte distractiv.
Da, dragă?
- Cum așa? - Pur și simplu.
Ești complet nebună, mamă.
Dar e perfect.
Noi îl învățăm pe acest biet creștin să danseze și el te învață să joci.
Dar uită-te la el, mamă!
Are două picioare stângi și nu cred că mă poate învăța nimic.
Richard, nu judeca așa de repede!
Dă-i o șansă! Nu ai nimic de pierdut.
Time, mami. Timp.
Ești foarte ocupat sau ce?
Asta m-a jignit.
Cum ai putut să-l aduci din nou pe acel infractor în casa noastră?
Lola, să te întreb ceva!
Ai reușit să o înveți pe fetiță să adune și să scadă?
- Nu, tu cum ai putut... - Nici eu.
Nu știu de ce, dar tipul ăsta știe să predea ca un vrăjitor.
Ca un vrăjitor?
E un hoț, Janet. Un hoț.
- Acum suntem colegi de muncă. - Nu.
Dacă mă ajută cu fata, e în regulă.
Serios? Nu îți dai seama că ar putea fi periculos?
Bine.
Nu-mi voi lua ochii de pe el. Promit!
Sunt conștientă de asta.
Mai repede! Unu, doi! Unu, doi! Unu, doi! Richard!
Vezi, mamă? Tontul ăsta are două picioare stângi.
Mulțumesc, doamnă! Dar mai bine plec...
Nu, vino, Vicente! Nu pleca! Relaxează-te, respiră!
Richard, concentrează-te la ce faci!
- Vei face ce face Richard! - Da.
- Dacă el poate, oricine poate. - Mamă!
Și unu, doi, trei!
Unu, doi, trei! Unu, doi, trei!
Unu!
Forță!
Vicente, ai grijă la ritmul muzicii!
Știi să numeri, frate?
- Richard! - Vicente, e mai bine.
Bună ziua! Îmi pare rău că am întârziat, traficul a fost îngrozitor.
Bine, să începem din nou!
Trebuie să pleci de acasă mai devreme. Punctualitatea e esențială.
- E valabil pentru toată lumea. - Da, îmi pare rău! Nu se va mai întâmpla.
Cinci, șase, șapte, hai!
Fie ca mesajul să ajungă la tine
Asta e!
Să-ți spună că regret
Asta e! Cu forță!
Că îți cer iertare
Că nu te pot uita
Forță!
În fiecare zi îmi lipsești mai mult
Trebuie să fie acum?
Nu am avut o vacanță de peste cinci ani, Marcelo.
În plus, m-au sunat de la Resurse Umane. Nu le place să acumulăm zile de concediu.
Da, am înțeles.
Dar acum am nevoie de tine la birou nonstop.
Mereu ai nevoie de mine nonstop. Dar de data asta e diferit...
Nu am vrut să îți spun înainte, pentru că a fost confirmat aseară,
dar te-am ascultat.
Peste trei zile vor veni cei de la firma de consultanță.
Ne vor ajuta să restructurăm firma.
Ce tip de restructurare?
Vom reduce operațiunea.
Am verificat numerele și ai dreptate.
Avem mult mai mult personal decât avem nevoie.
Și, oricât ne-ar durea pe toți,
trebuie să facem ceva în acest sens.
Disponibilizări?
Tocmai de aceea am nevoie de tine ca să stai cu acei consultanți nonstop
pentru următoarele trei luni.
Unu, doi, trei...
- Sună mult mai bine deja. - Mulțumesc!
Îmi pare rău, n-am fost pe ritm?
Mamă, nu se îmbunătățește.
Eu am văzut o mare îmbunătățire.
Voi doi continuați să lucrați în timp ce eu fac cafea.
Va dura mult. Cu sau fără zahăr, Vicente?
Fără zahăr. Încerc să rămân sănătos. Mulțumesc!
- Mamă, pentru mine... - Nimic pentru tine
până nu înveți să fii un coleg bun, bine?
Amice, îți spun drept.
Fă-ne tuturor o favoare și renunță!
Văd că încerci din greu, dar nu vei putea ține pasul.
Ai mult de muncă.
Dar mama ta spune că e mai bine.
Haide! Mama e reîncarnarea Fecioarei.
Nu vrea să te rănească.
Dar tu... nu ești făcut pentru dans.
Vino, prințesă! Se răcește ceaiul.
Ne putem juca puțin?
Uite, ceaiul tău, bine?
Se pare, domnișoară, ca ați stat mult la joacă.
Am fost de acord că te vei întoarce la teme.
Dar ceaiul...
Ce vrei?
Trebuie să vorbim.
Nu avem nimic de vorbit, Alex.
Voi cere custodia fetei.
E evident că ăsta nu e un loc bun pentru Lily.
Lucrezi în fiecare noapte și dormi ziua.
Încă bei și nu renunți la stilul tău de viață nebun.
Dacă ți-aș spune că ai fost dezinformat?
Nu mai lucrez noaptea. Acum cânt cu Andrés Cepeda.
Facem un album și mergem în turneu.
Îți poți băga amenințările unde soarele nu strălucește.
Cine e tânărul?
Nu e treaba ta.
Mai bine ia-ți un avocat! Vei avea nevoie.
Salut-o pe Lily!
Cepeda?
Prietene, procuratura poate găsi motive
să emită un alt mandat pentru arestarea ta și atunci ești terminat.
Așa că îți sugerez să pleci. Cu cât mai repede, cu atât mai bine.
Cum poți sugera asta?
- Ești avocatul meu. - De aceea.
Îți spun cum stau lucrurile.
Ai fost eliberat fiindcă au expirat termenele,
nu pentru că ți-ai demonstrat nevinovăția.
Noroc!
Domnule, dar...
- Nu pot fugi chiar acum. - De ce nu?
Am un loc de muncă.
Un loc de muncă sau o prietenă cu beneficii?
Ei bine, și asta.
Ce figură! Minunat! Noroc!
Apropo, domnule...
Janet, așa o cheamă...
Are probleme cu fostul ei soț.
Vrea să-i ia fiica.
Nu știu... Ați putea să o ajutați?
Îi puteți da vreun sfat juridic, ceva?
Sunt disperat
În fiecare zi îmi lipsești mai mult
- Ne oprim. - Patru și...
Stai! Voi începeți mai întâi. Haideți!
Cinci, șase, șapte și...
Să-ți spun
Că regret
Că îți cer iertare
Că nu te pot uita...
Haideți! Zâmbiți!
Îmi pare rău! Nu știu ce s-a întâmplat.
Rosario e de obicei foarte punctuală și astăzi...
Ei bine...
Suntem gata să începem întâlnirea acum.
Îmi pare rău! Traficul a fost oribil.
Mă bucur să vă cunosc. Sunt Rosario Ibarguen.
Ați început deja?
Da.
Să mergem!
- O zi frumoasă! - Pe curând!
Mulțumesc!
Îmi poți spune ce se întâmplă cu tine?
E prima dată când întârzii și asta era o întâlnire foarte importantă.
Și ce e cu atitudinea asta? Ziceai că îți sunt dușmani.
Ți-am spus, traficul a fost oribil.
Te rog, Rosario, fii mai creativă!
Spun adevărul.
De ce ai fost atât de agresivă cu ei?
Le-am spus doar părerea mea, Marcelo.
Asta nu a fost părerea ta acum două luni.
Îți amintesc că acei consultanți sunt aici datorită raportului tău
și a recomandărilor din el.
Și dacă ți-aș spune că am tras concluzii pripite?
Primul lucru e să găsim un loc de muncă cu normă întreagă pentru această doamnă.
Slujba de la cor. Se pune?
Da, se pune. Dar un loc de muncă stabil ar fi mult mai eficient.
Minciuna pe care i-ai spus-o fostului în legătură cu Andrés Cepeda
nu te va ajuta.
Nu m-am putut lăsa umilită de acel idiot.
Ascultă! În astfel de momente trebuie să îți păstrezi calmul.
În concluzie, avem șanse să câștigăm sau nu?
E atât de drăguț că a spus „avem”!
Vom face tot ce putem.
Un prieten de-ai mei are un call center și îmi datorează o favoare.
Îl voi ruga să-ți dea de lucru acolo.
Dar ar trebui să renunț la cor.
Ei bine...
Ar fi ideal, dar depinde de tine.
Marcelo era în stare de șoc.
Deci?
Va fi o luptă lungă cu el și cu consultanții.
I-a intrat în cap că trebuie să concedieze personal.
Dacă vreau să-l conving, trebuie să ofer o alternativă.
Ai una?
Nu încă.
Dar voi căuta una.
Și am nevoie de timp pentru asta.
Mâine, înainte de repetițiile de la teatru,
o să renunț la cor.
Nu, nu-mi face asta! Te rog!
Mă confrunt cu o urgență în familie, domnule Humberto,
și trebuie să plec di oraș.
Rămâneți la repetiții și vom vorbi după aceea. E bine?
Suntem gata?
- Nu, nu suntem gata. Bine. - Dle Mario... Băieți, vă rog!
Vreau să vă intre patru lucruri în cap, dacă aveți unul.
În primul rând, am vrut cântăreți adevărați, artiști adevărați.
Producătorii doresc figuranți, de aceea sunteți voi aici.
Așa că o să vă supraveghez. Nu îmi voi lua ochii de la voi.
Doi, nu-mi place să mi se răspundă. Cuvântul meu e cuvântul lui Dumnezeu.
Trei, nu permit greșeli.
Patru, sunt doar doi oameni indispensabili în acest proiect.
Cepeda și Dumnezeu. Cine e Dumnezeu? Eu sunt. Este clar?
Cine e tipul ăla?
Regizorul. Să repetăm!
Intră corul gospel! Să intre!
- Haideți, fugiți! - Intrați, intrați!
Nu! Tăiați!
Humberto!
- Humberto! - Da, domnule.
Ce parte din „nu permit greșeli” nu a fost clară?
Ce parte?
Doamna are probleme cu șoldul, îi ia ceva timp să meargă.
Și ce vrei să fac eu?
Să sun un chirurg ca să îi facă transplant de șold?
Scoate cotoroanța aia de aici! Ne încurcă. Scoate-o!
Ce situație jenantă!
- Băieți, veniți... - Deci, Humberto!
Mama trebuie să plece?
Din păcate, timpii în coregrafie sunt foarte importanți...
Faci mișto, frate?
Dacă e așa, plec și eu. Nu ți-am spus, mamă?
Mai devreme sau mai târziu, oamenii ăștia ne vor dezamăgi.
Humberto?
Nu vreau să fac asta, dar, dacă dna Lorenza pleacă, plec și eu.
Haideți să nu fim atât de radicali!
- Dacă renunțăm cu toții? - Ce?
Timpul ține cu noi. Premiera e aproape. Nu vor putea angaja un alt cor.
Regizorul ne-a zis că nimeni nu e indispensabil.
Cu excepția lui Cepeda și a lui. Nu l-ați auzit?
L-am invocat.
Humberto, băieți! Cum merge totul?
Domnule Andrés!
Așa și așa, domnule Cepeda.
De ce? Ce ați pățit?
- Îl ceartă pentru că e abuziv. - Bine îi face!
Mă tem că devenim dușmanii lui Herr regizor.
Lui Dumnezeu.
Vom încetini intrarea corului pe scenă.
- Da, domnule. Mulțumesc! - Nu-mi mulțumi mie!
Dacă ar depinde de mine, v-aș da pe toți afară.
De ce râzi?
Pentru că v-ați plâns la Cepeda, acum trebuie să vă suport.
Dar nu va fi pentru totdeauna, pentru că v-am luat în vizor.
Mai devreme sau mai târziu, vă dau afară ca pe niște câini.
Situația asta nu va dura.
Ce sunteți voi? Niște ratați.
Niște mediocri care încearcă să pară artiști.
Sunteți aici doar fiindcă Cepeda are un suflet bun.
Mai mult decât ar trebui.
Ați făcut o greșeală. V-ați pus cu Dumnezeu.
Și lui Dumnezeu nu-i place să fie provocat de oameni mici ca voi.
Voiați război? Război veți avea. Și veți pierde.
Încă ceva! O să mă asigur
că vi se vor închide toate ușile.
Vi se vor închide așa, în față.
Pentru că suntem de culoare?
Nu. O să-i dau...
Calmează-te! Calmați-vă toți!
Idiotul ăla ne-a declarat război și asta va primi.
Nu vom fi dați afară din spectacol atât de ușor.
Deci nu ai renunțat.
Nu.
Nu am renunțat.
Nu știu cum voi reuși
să fiu și la companie, și la teatru în același timp, dar nu contează.
Nu-l vom lăsa să ne bată, ți-o garantez.
Nimic nu unește un grup și nu îi redă încrederea
mai bine decât un dușman comun.
Trebuie să-i arătăm acelui țărănoi
că sclavagismul în Columbia a fost abolit acum 171 de ani.
Trebuie să-i arătăm voința și tenacitatea rasei.
Da.
- Va respecta afro-americanii. - Da.
Și pe tine, Vicente, te declar oficial persoană de culoare.
Da! Rasa mea!
Super!
Vicente, stai așa!
Acum chiar trebuie să fim un cor de succes.
Îi vom arăta acelui snob de ce suntem în stare.
Ce? Nu mă crezi?
Ba da,
te cred.
Doar că...
Chiar te plac, Janet.
Mă fascinezi...
Nu te înșela!
În ciuda a ceea ce s-a întâmplat cu Lily și deși suntem colegi de muncă,
nu am uitat ce mi-ai făcut.
În plus, acum nu caut o relație amoroasă.
Deci să ne concentrăm pe ce e important.
Tu ești șefa!
CROITORIE
- E al tău? - Da, e al meu.
- L-ai probat deja? - Da.
Mulțumesc mult!
Să vedem!
E minunat!
- Unde e al tău? - Vreau să probăm asta.
Mulțumesc mult!
Marcelo, ascultă-mă!
Am o excursie planificată pentru data aceea cu Antonio...
Nu. Nu m-ai înțeles.
Am niște probleme în căsnicie.
Și, dacă nu facem ceva acum, totul se va duce de râpă.
Da.
Îți voi lăsa documentele propunerii
ca să le citești și să le verifici.
Vreau să îți cer o favoare.
Nu lua nicio decizie până nu mă întorc!
Bine, mulțumesc.
- Bună, Janet! - Ce faci?
Scuze că te deranjez, dar a venit o scrisoare.
O scrisoare de la cine?
De la Tribunalul 23 pentru Minori și Familie.
Și ce spune?
Spune că trebuie să te prezinți în trei zile la prima audiere
pentru custodia fetei.
Cum ai obținut acest număr?
Avem numărul tău, prietene.
Suntem foarte eficienți. Știm unde locuiești.
Știm ce faci. Apropo, ești pregătit pentru seara premierei?
Poate vin să te văd.
De ce mă suni?
De ce?
Ca să îți amintesc că ne datorezi niște bani.
Și ca să te avertizez că, dacă nu plătești într-o lună,
corul va trebui...
să se joace de-a păpușile.
Gândește-te, amice!
Când vei înceta să fumezi rahatul ăla?
- Mâinile sus! - Sus! Uită-te la idiotul ăla! E lent.
- Menține! Stânga! Sus! - Bătrânica se mișcă mai repede decât el.
Simțiți lumina!
- Și în jos, încet! - Simțiți lumina!
- Constant. - Nu a fost lent.
Să o facem din nou!
Trebuie să suport iar asta?
A fost o audiere dificilă. Avocatul fostului soț nu s-a abținut.
A acuzat-o că e o mamă iresponsabilă.
Că nu petrece timp cu fiica ei, că bea excesiv.
Că aduce bărbați acasă
și că e o mincinoasă.
A aflat cu ușurință că munca ei cu Cepeda
era în mare parte inventată.
Că e doar o figurantă.
A fost o lovitură grea.
Cum adică doarme?
Ca să fiu complet sinceră, e foarte beată.
Știa că astăzi e premiera.
Da, știu.
Astăzi a fost la Tribunalul pentru Minori și Familie.
I-au dat vești proaste și a făcut o criză.
Nu se poate întâmpla așa ceva. Nu în seara asta.
Marcelo e aici.
Și a adus investitorii.
Dragă, acum trebuie să te calmezi, bine?
Problema e că el crede că suntem într-o călătorie.
Dar, dacă ne vede pe unul dintre noi, voi avea probleme.
Nu, dragă, nu-și va da seama că sunt aici. Nu-ți face griji!
Dar vreau să faci exact ce îți voi spune.
Toată lumea să fie pe scenă în cinci minute.
Toată lumea! Bine?
- Cinci minute. - Da.
Vicente!
Ce faci? Ai vorbit cu Janet?
E acasă. Foarte beată.
Rahat! Ce ne facem?
Avem o jumătate de oră ca să o aducem aici.
- Bine. - Mai sunt patru minute.
Da, domnule.
Deci?
Poți să mergi cu motocicleta?
Bună seara, Bogotá!
Îmi doresc
Am timp Și o mie de cântece să cânt
Am povești Am lucruri să-ți spun
Dar azi mă bucur de sosirea ta Și mâna mea
Îți voi da
Janet, mă auzi?
Îmi imaginez că te simți acum cum m-am simțit eu acum câteva săptămâni.
Aveam o casă, o afacere,
o femeie pe care o adoram...
O femeie care s-a săturat să trăiască cu un ratat.
Și am ajuns în punctul în care am simțit că nu mai era nevoie de mine acasă,
că eram în plus,
că îi stăteam în cale.
Chiar o făceam de râs.
M-am simțit mizerabil.
Crede-mă! Asta e cel mai rău.
Nu știu...
Din cauza inerției sau a insistenței lui Humberto,
m-am alăturat corului cu așteptări mici.
Dar acum simt că fac parte din ceva,
că sunt cumva necesar.
Mi-am găsit un loc mic în lume.
Știu că nu va dura pentru totdeauna, dar, cât timp durează,
voi face orice pentru a-l apăra.
De aceea sunt aici.
Pentru că ești parte din ceea ce mă ține în viață.
Am nevoie de asta ca de aer.
Nu am nevoie de mai mult decât atât.
Dar nici de mai puțin, Janet.
Te rog, ajută-mă!
Și ajută-te și pe tine!
Nu te gândi la trecutul trist
Nu mă respinge Iubirea mea e a ta
Vino lângă mine Privește acest soare
Care răsare
Îmi doresc
Am timp Și o mie de cântece să cânt
Am povești Am lucruri să-ți spun
Dar azi mă bucur de sosirea ta Și mâna mea
Îți voi da
Îmi doresc
Șefule, ce se întâmplă?
Vicente nu a sunat.
- Ar trebui să fie pe drum. - Și Andrés și Nina?
De ce credeți că nu sunt aici în seara asta?
Au mers la Cali pentru un spectacol.
Să avem încredere în Dumnezeu.
Doamne ajută!
Plec și las tot ce ți-am dat
Plec lăsându-mi viața aici
Vicente, îmi pare rău, dar cu viteza asta nu vom ajunge niciodată.
Lasă-mă pe mine să conduc!
Stai liniștit! La câtă cafea am băut și după cuvintele tale,
sunt mai mult decât trează.
Bine, fă-o!
Nu-ți face griji, știu cum să conduc, așa că ești în siguranță cu mine.
- Humberto, ascultă! Voi urmați. - Bine.
Prieteni... În sfârșit!
Haideți, repede!
Să mergem! Repede.
Dați tot ce puteți! Baftă!
Să intre corul de gospel!
Cântecele mele călătoresc
Purtate de vânt
Emoțiile s-au transformat în regrete
Semnale de fum
La care nu răspunzi
Dar voi insista până te vei întoarce
Ți-am trimis un mesaj într-o sticlă
Care rămâne în marea indiferenței tale
Știu că e vina mea că nu mă iubești
Ce pot face ca să înțelegi?
Fie ca mesajul să ajungă la tine
Să-ți spună că regret
Că îți cer iertare Că nu te pot uita
Fie ca mesajul să te facă să gândești
Și să te convingă să te întorci
Sunt disperat În fiecare zi îmi lipsești mai mult
Dacă ți-aș putea vorbi telepatic
Ai simți cât de mult te pot iubi
Dacă sentimentele mele pot ajunge la tine
Ți-ar fi ușor să mă ierți
Fie ca mesajul să ajungă la tine
Să-ți spună că regret
Că îți cer iertare Că nu te pot uita
Fie ca mesajul să te facă să gândești
Și să te convingă să te întorci
Sunt disperat În fiecare zi îmi lipsești mai mult
Vorbesc din toată inima
Ai pus sare pe rană
M-ai rămas în inimă când ai plecat
Fie ca mesajul să ajungă la tine
Să-ți spună că regret
Că îți cer iertare
Că nu te pot uita
Fie ca mesajul să te facă să gândești
Și să te convingă să te întorci
Sunt disperat
În fiecare zi îmi lipsești mai mult
Că nu te pot uita
Fie ca mesajul să ajungă la tine
Să-ți spună că regret
Că îți cer iertare
Că nu te pot uita
Am reușit!
Am reușit, mamă! Am reușit!
- Am reușit! - Sunt emoționată.
Vedeți că se poate? Minunat! Divin!
Faceți-mi o favoare!
Îmi puteți explica de ce sărbătoriți?
Chiar nu înțeleg.
Ce sărbătoriți? A fost o reprezentație de rahat.
N-ați respectat ritmul, ați intrat târziu și toată lumea a exagerat.
A fost groaznic!
Felicitări! Ați fost fantastici! Mi-a plăcut.
Vă iubesc pe toți foarte mult.
Vă iubesc foarte mult și vă sunt recunoscător.
Mulțumesc, maestre!
Felicitări!
- Mulțumesc! - Mulțumesc mult pentru apreciere!
Îl credeți?
- El e artistul. - Știți de ce spune asta?
Pentru că e încântat de spectacol. Și pentru că îi e milă.
Dar asta nu merge cu mine.
Nu sărbătoriți încă!
Nu voi mai accepta nicio greșeală.
Nu dau a doua șansă și nu simt milă.
Nu. Nu simt nimic.
Veți vedea cine sunt.
„Veți vedea cine sunt.”
- Ce faci? - Bine, mulțumesc.
- Cum a fost în călătorie? - Foarte bine.
Ai rezolvat lucrurile cu Antonio?
Suntem pe calea cea bună.
Sunteți pe calea cea bună. Minunat!
Știi că am văzut spectacolul?
Și arătai grozav cu ochelarii de soare și părul creț.
Nu ți-am zis pentru că nu știam cum vei reacționa.
Nu știu dacă lucrurile vor merge.
Dar, dacă vrei să fiu complet cinstită cu tine,
sunt fericită să fac parte din cor.
Atât de mult, încât, dacă ar trebui să aleg între cor și această companie
pentru care am făcut atât de multe, aș alege corul.
Așa că înțeleg dacă îmi ceri demisia.
Te rog doar să-mi permiți să-ți prezint propunerea trimisă.
E ultimul lucru pe care ți-l cer.
Le-o datorez tuturor colegilor mei.
Nu, am vrut doar să te felicit.
Mi-a plăcut spectacolul.
În plus, Rosario, nu e nevoie să prezinți nimic.
Am citit propunerea și mi-a plăcut.
Consultanții pleacă în această după-amiază
și noi vom rezolva lucrurile fără concedieri.
Cred că uneori... Nu, nu uneori. Ai întotdeauna dreptate.
Le datorăm multe acestor oameni.
Și cred că îi vom face parte din soluție.
Mulțumesc!
Ce urmează să îți spun rămâne între noi.
Am auzit că e posibil ca spectacolul să pornească într-un turneu național.
Glumești!
Sunt invitații pentru a merge în SUA. Ce zici?
Nu te cred.
Ce se întâmplă?
Humberto?
Mă bucur să te cunosc.
Sunt sigur că nu știați că această frumusețe
a fost în închisoare doi ani
pentru infracțiunile de furt și fraudă.
Și a ieșit anticipat pentru că sistemul judiciar e ineficient.
Dar ce e cel mai important e că, în timpul șederii sale la zdup,
a acumulat mai multe datorii
cu care a trăit bine atunci.
Datorii încă neachitate. Dacă nu le plătește, îl vor costa viața.
Acum...
sunt două opțiuni.
Prima:
fie plătiți cu toții
pentru frumușel,
fie, doi, trebuie să găsiți o altă persoană de culoare pentru cor.
Pentru că îl vom șterge de pe fața Pământului.
Ce spuneți?
Nu știu cum, dar îți voi înapoia banii, bine?
Jur pe Sfântul Pacho.
Trebuie să strângi banii pe care îi datorezi.
Ce ți-am dat îți va cumpăra timp, dar nu va rezolva problema.
Pot continua în cor?
Când plata este scadentă, sezonul se va încheia.
Voi vedea ce pot face.
Ce situație!
Vico!
Cunoști lumea interlopă?
Pentru că am nevoie de cineva ca să-mi facă o favoare
și sunt dispus să plătesc.
M-am săturat ca toată lumea să mă considere un idiot.
Tocmai am fost la secția de poliție.
Sunt arestați pentru agresiune fizică.
De ce?
L-au bătut pe amantul soției lui Vicente.
Știam eu!
Știam că albul ne va cauza probleme.
Cei ca el mereu o dau în bară. Și el a dat-o în bară.
Nu, Richard. Nu te voi lăsa să vorbești așa despre Vicente.
Ai uitat că tu însuți l-ai numit oficial persoană de culoare?
Mamă, nu are nimic de-a face cu asta.
Lasă scuzele! Vom vorbi despre asta mai târziu.
Nu așa l-am educat.
- Mamă, dar știi că... - Ajunge! Calmează-te!
Nina și Andrés îi vor înlocui pe Vico și Vicente în seara asta,
cât noi rezolvăm situația.
Îmi pare rău că am deschis gura!
Asta va fi scuza perfectă pentru acel tip alb, Mario,
ca să ne dea afară din cor.
De ce?
Are nevoie de un cor și un cor va primi.
- Să nu ziceți că nu v-am zis! - Să repetăm, vă rog!
Humberto, vino!
Spune-mi!
- Crezi că sunt prost, nu-i așa? - Nu, domnule.
Crezi că nu am observat că îți lipsesc doi oameni?
Au avut probleme de familie și nu au putut veni.
Ce?
Au avut probleme de familie și nu au putut veni.
Probleme de familie.
Deci, dacă tăticul cuiva a fost prins într-o plasă de pescuit
sau dacă canoea mamei cuiva se scufundă, e problema mea, nu? Nu a ta.
Și soluția e să pui în pericol spectacolul și să începi să improvizezi.
Domnule Mario, Andrés și Nina sunt cântăreți de muzică gospel.
Și au fost alături de noi tot timpul. Ei știu spectacolul.
- Sunt profesioniști... - Ajunge!
Ascultă-mă, Humberto!
Dacă producătorii aveau nevoie de cântăreți profesioniști,
am fi avut cântăreți profesioniști, dar avem nevoie de figuranți.
Și asta sunt acești oameni, figuranți. De aceea ești aici.
Așa că am nevoie de același cor
sau asta va fi ultima dată când veți pune piciorul pe scenă.
- Este clar? - Da, domnule.
Foarte clar, domnule Mario.
Ce se întâmplă? Da. Sunt aici cu insipidul acela.
Și apoi poliția a venit și ne-a zis că un avocat ne-a plătit cauțiunea.
- Procesul e încă... - În așteptare.
Dar am putut pleca.
Avocat?
Și de unde ați găsit voi doi un avocat?
Asta a fost partea cea mai ciudată. Nu am sunat pe nimeni.
Și atunci?
- Habar n-am! - Duhul Sfânt.
M-am rugat aseară și a făcut o minune.
Ce frumos, doamnă Lorenza! Mă bucur că sunteți în siguranță.
- Mulțumesc! - Ce-a fost în mintea voastră?
Cum să vă prefaceți că sunteți huligani?
Nu v-ați gândit la noi?
Puteți face ce vreți cu viața voastră, nu-mi pasă!
Dar, din păcate, trebuie să avem mereu același grup pentru acest spectacol.
Vă rog ca până la sfârșitul sezonului
să faceți un efort să fiți responsabili.
După aceea, vă puteți duce naibii! Și sper să nu vă mai văd vreodată.
Totul a mers bine, ca întotdeauna.
Da, Humberto a fost furios pe Vicente și Vico.
Aproape că nu au ajuns.
Apropo, nu ți-am mulțumit pentru ce ai făcut.
Ne-ai salvat viața.
Cu drag, iubirea mea.
Bine, dar ce au zis?
Că a fost minunea Duhului Sfânt. Ce zici de asta?
Da? Așa mi se spune acum?
Îmi place. Voi reduce prețul serviciilor mele juridice,
dar îmi datorezi cauțiunea.
Te voi plăti când ajung acasă.
Am câteva idei care îți vor plăcea.
Sună foarte bine.
- Te pup. - Bine, iubito.
Pe curând, avocatul meu preferat!
Vorbim mai târziu.
Semnează! Chiar acolo. Asta e tot.
- Să te răsplătească Domnul! - Mersi!
- Mulțumesc foarte mult! - Nu, eu mulțumesc!
- Mulțumesc! - Mulțumesc!
Și nu e o sumă mică.
Îmi pare rău, dar nu am nimic pentru tine.
Trebuie să deduc ce îi datorezi lui Janet și ce îmi datorezi mie.
Ți-ar plăcea să vorbești cu ea?
Nu, las-o așa! Mulțumesc!
Vico!
Un ajutor atât de necesar la nevoie!
Consideră-l un bonus!
Și nu spune nimănui!
Mulțumesc!
Atenție!
Datorită vouă, tuturor, acest spectacol
nu numai că e o realitate, ci și un succes.
Așa că vreau să vă aplaudați chiar acum.
Am și câteva vești care vă vor plăcea.
Tocmai am semnat cu Teatrul Municipal din Medellín.
Vor să cântăm o lună în orașul primăverii veșnice.
Încă ceva, vreau...
să aplaudăm corul de gospel,
care azi ne spune „la revedere”, e ultimul lor spectacol.
Aplauze de rămas-bun!
Domnule Mario, uite!
Spuneți-mi! Noi nu vom urca pe scenă la Medellín?
Exact. Nu mergeți.
Vă rog să înțelegeți că nu putem cheltui o avere
pentru a plăti transportul,
hotelul, mâncarea, și voi mâncați o tonă,
sau diurnele, când putem găsi oameni care să ne ajute acolo în Medellín
și care pot face aceeași treabă.
Vă rog să înțelegeți un lucru!
Voi nu sunteți un cor.
Voi sunteți figuranți.
Și figuranții se pot găsi oriunde.
Un ultim spectacol bun!
Astăzi simt durere, chiar aici... Ciao!
O să-i trag una...
- Poftim? - Nimic, domnule Mario.
Zi-mi dacă pot să te ajut!
Vom vorbi despre asta între noi.
Să așteptăm ca toată lumea să plece!
Nu se face așa ceva.
Dle Humberto, trebuie să facem ceva. Vom permite așa ceva?
Facem parte din acest spectacol.
Suntem o parte importantă, ai spus chiar dumneata.
O să-l lăsăm pe acest prost să-și bată joc de noi?
Vrea să credem că suntem viermi.
Avem o responsabilitate față de dl Cepeda, care e o persoană foarte bună.
Nu-l putem abandona.
- Ce putem face? Nu ne vor. - Hai să vorbim cu el!
Dnă Lorenza, problema acum
nu ține de bunăvoință, ci de buget.
Și atunci? Lăsăm garda jos și nu facem nimic?
Mergem la Medellín.
Mergem la Medellín pe un măgar, cu o mașină, într-o canoe, orice e nevoie.
Am un văr care poate caza patru dintre noi și...
Eu am un unchi care locuiește în Jardín. Nu e chiar Medellín, dar e aproape.
Și are o fermă. Putem caza câțiva oameni acolo. E disponibilă.
- Serios? - Da.
Haideți! Stați puțin!
Chiar dacă mergem cu autobuzul, nu avem bani pentru bilete.
Și cum rămâne cu mâncarea?
Am putea strânge fonduri. Nu știu, o tombolă, un bazar, un târg.
Un joc de bingo. Aș putea tunde oameni gratuit.
Aș putea cânta.
Nu știu cum pot ajuta, dar voi face tot ce e necesar.
Așa vă vreau!
- Deci? - Humberto?
Bine.
Nu suntem niște pomanagii.
Și nu suntem morți, așa că, Medellín, venim!
- Bine? - Bine.
- Dnă Lorenza, vino cu mine! - Da, sunteți foarte diplomați.
Sigur. Ce e?
- E talentată. Când vine... - Dle Andrés!
Putem vorbi puțin?
Nu. Trebuie să plecăm.
Dle Andrés, scuzați-mă...
Am înțeles că pentru spectacolele din Medellín, din cauza bugetului mic,
nu putem călători cu dumneavoastră.
Imposibil. Da, e păcat.
Avem o propunere.
Putem merge la Medellín ca să fim acolo pentru spectacole
pentru aceeași sumă pe care ne-o dați aici, în Bogotá.
Nu.
Nu vrem să părem pretențioși. Dar spectacolul are nevoie de noi
și nu vrem să vă abandonăm chiar acum.
Ei bine... Cred că e o idee grozavă! Ce minunat, Mario! Îți dai seama?
Și îi putem ajuta să plătească călătoria ca să fie cu noi la Medellín.
- Mulțumesc! - Desigur!
Mulțumesc, dle Mario! Mulțumesc mult!
- Mario! - Mulțumesc, dle Andrés!
Mulțumesc, fiți binecuvântat!
Mergem la Medellín.
Mergem la Medellín!
BĂUTURI
BUN-VENIT - CAZINOU
Doamnelor și domnilor!
Nu se putea mai bine.
A fost un succes uriaș. Mergem la Medellín.
Din nou!
Din nou! Trebuie să învăț cântecul până când ajungem la Medellín.
- Vreți ceva de mâncare? - Da.
Bine, vom face o oprire în curând.
- Grozav! - Bine?
Bine, dar nu putem sta prea mult, bine?
Durerile se duc Luate de apa mării
Totul e în regulă
Durerile se duc Luate de apa mării
Totul e în regulă
Durerile se duc Luate de apa mării
Humberto, ce putem face?
Tipii sunt foarte aproape.
Nu e nimic, șefule.
- Cum așa? - Nu am găsit nimic.
Știți unde sunt banii?
Haide! Unde sunt banii?
V-am spus deja.
Vico a luat banii.
Trebuie să-mi cer scuze, mai ales doamnelor,
pentru această situație foarte incomodă.
Nu depinde de mine. Am ordine de urmat, înțelegeți?
Trebuie să știu unde e prietenul vostru Vico.
Știe cineva unde s-a dus?
Știți ce se va întâmpla dacă nu vin cu Vico?
Știți ce se va întâmpla?
E posibil să mă pensionez.
Dar e posibil să mă pensionez într-un sicriu.
Dumnezeule!
Săracul!
Nu știți nimic despre mine, sunt bărbat căsătorit.
Am două fete la facultate.
Dacă eu nu mai sunt, cine le va plăti studiile?
Vreau să înțelegeți cât de dureros e pentru mine.
Soția mea nu poate lucra. Dacă eu nu lucrez, cine plătește școala?
Ce dureros!
Gata, șefule! Revino-ți!
O să vă cer tuturor o favoare.
- Nu. - Nu!
- Stai! - Chiar urăsc să trebuie să fac asta.
Dacă nu îmi spuneți unde e Vico, va trebui să vă omor unul câte unul.
Ce altceva pot să fac?
- Pune-l jos! - Spuneți-mi...
Chiar urăsc să fac asta, dar, dacă nu-mi spuneți, va trebui să...
Nu, e în Palmira!
E în Palmira. A zis că trebuie să-și viziteze familia.
Dar unde în Palmira? Palmira e mare.
Întrebați de Guerra, toată lumea îi știe.
A zis că mama lui era bolnavă, s-a dus să o viziteze.
- Profitați... - Dacă mă minți...
Sau dacă unul dintre voi mă minte...
Jur pe soția mea, domnule Gus!
Și eu sunt om de familie. Aveți o mașină.
Dacă vă grăbiți, îl prindeți. Jur!
Jur pe Dumnezeu și pe fiicele mele!
- Dacă mă minți... - Nu.
Nu mă faceți să omor pe cineva pentru a vă arăta că vorbesc serios.
- Nu. - De ce nu omori pe unul dintre ei?
Nu.
- Dle Gus! - Nu trebuie să omori pe nimeni!
Haideți să mergem! Repede, vă rog!
Nu ni se poate întâmpla așa ceva.
Sunt îngrijorată pentru Vico. Se pare că sunt oameni foarte răi.
Răi?
Vicente, de ce l-ai pârât așa?
Oricum ne-am pierdut prietenul.
Dar nu era nevoie să trimitem ucigașii după el.
Deci unul dintre noi să plătească consecințele?
- Richard, nu fi prost! - Calmați-vă!
- Ajunge, familie! Calmați-vă!
Vico nu merge la Palmira sau la stația de autobuz.
E în siguranță.
Vreți să vedeți mesajul pe care ni l-a lăsat?
Humberto și Vicente vă pot spune de ce a trebuit să vă las.
Dar, dacă vizionați acest video, cu siguranță...
v-ați întâlnit cu cei care mă urmăresc.
În primul rând, vreau să-mi cer scuze pentru necaz
și să vă spun că, pentru cineva ca mine,
care nu a avut niciodată pe cineva sau ceva în viață, voi...
sunteți cei mai importanți pentru mine.
Nu știam...
Nu știam ce înseamnă să iubești pe cineva sau să fii iubit,
iar voi mi-ați dat această ocazie.
Sper să ne mai întâlnim.
Dar deocamdată e mai bine să stau departe.
Vicente știe unde sunt banii, așa că...
Nu vă faceți griji!
Multă baftă cu dl Mario și știu că Humberto va găsi o soluție
ca să compenseze lipsa mea.
Janet...
Îmbrățișează-ți fiica pentru mine!
Și ai grijă de ea!
Ai mare grijă de ea! Aveți grijă una de cealaltă!
Vă voi purta mereu în inima mea.
Să aveți grijă de voi, bine?
Alo?
Da, eu sunt.
Nu se presupune că i-am păcălit pe acei oameni?
Se presupune.
Dar mi-au spus că îl au pe Vico.
Și că, dacă nu le aducem banii imediat, îl vor ucide.
- Nu știu. Ar putea fi o capcană. - Nu.
Am încercat să-l sun și nu a răspuns.
Trebuie să sunăm poliția. E singura soluție.
M-au avertizat să nu o facem.
Nu ne putem asuma acest risc. L-ar putea răni pe băiat.
Trebuie să mergem să vedem ce vor.
Doamnă Lorenza!
Trebuie să mergem?
Da. Nu te vom lăsa să faci asta singur. Sau îl lăsăm?
Îi putem lăsa pe ceilalți undeva, dar noi mergem cu voi.
Nu sunt toți banii pe care îi așteptam. Dar îmi pare rău că v-am hărțuit.
Și mi-ar prinde bine camioneta voastră.
Unde este Vico?
Adu-l pe ciocolatiu!
Aș vrea să vă mulțumesc tuturor,
în numele meu și al fiicelor mele pentru solidaritatea voastră.
Ne-ați salvat viețile.
Ce studiază fetele?
Cea mare studiază Dreptul. Vrea să fie în Congres.
Cea mică studiază Criminologia.
Vrea să fie procuror într-o zi.
Ce mândru trebuie să fii!
Sunt foarte mândru, e cea mai bună din anul ei.
Era să mor de frică.
Iertați-mă, dar finalurile fericite...
mă emoționează.
Deci? Ce ne facem?
Mergem la Medellín și ne facem treaba.
Mamă, îți dai seama că nu avem bani? Nu avem nici mașină, nici timp.
Cred că încep repetițiile acum.
Nu avem cum să ajungem acolo.
Ești sigur că reușești?
Niciodată.
Te iubesc.
- Da. Acolo! - Mario!
- Domnule! - Cum merge totul?
Totul merge bine la mine, domnule. Dar corul nu a apărut.
Corul ăla nu a venit. V-am avertizat, domnule.
Nici măcar nu au sunat.
Nu îmi răspund la mesaje. Nimic.
- Crezi că li s-a întâmplat ceva? - Desigur.
Au găsit de lucru în altă parte unde vor fi plătiți mai bine.
Așa sunt ei. V-am avertizat, domnule.
Ce păcat, îmi plăceau foarte mult. Și erau și buni.
Nu-ți face griji, maestre! Am găsit deja un alt grup din Medellín.
Mai bine calificați și la același preț. Și mult mai sănătoși.
Căci ei cred că aveau vicii.
Nu erau oameni de bine, nu le-ați văzut tatuajele?
Bărbați cu cercei, cu părul...
Bine, Mario!
Trebuie să vă mărturisesc ceva.
Nu sunt secretară.
Sunt director executiv la o companie multinațională
și sunt căsătorită cu un avocat de mare succes care...
i-a scos pe Vico și Vicente din închisoare.
Firma sa oferă consultanță juridică pentru spectacolul în care participăm.
Nu mă credeți?
Ba da, te credem. Deja știam.
Te-am auzit când vorbeai la telefon despre Vicente și Vico.
Și le-am spus totul.
- De ce nu mi-ați spus nimic? - Nu credeam că e necesar.
Uite ce e...
În acest grup, nu contează de unde provii.
Nu ne mai pasă de bani
și de toate acele lucruri prostești de care le pasă majorității oamenilor.
Ceea ce ne aduce laolaltă e bucuria de a fi împreună.
Știm că nu vom schimba lumea, dar...
Cu toții ne-am schimbat în acest timp.
Și asta e tot ce contează.
Asta e Lorenza mea!
Am reușit să-i scot de aici.
Nu.
Nu!
Nu. Am avut un acord și voi nu ați apărut. Plecați!
Ați venit degeaba. Întoarceți-vă!
Am făcut deja repetițiile cu alte persoane. A fost grozav.
Dle Mario, înțelegem perfect ce ne-ai spus,
dar am făcut un efort uriaș ca să ajungem aici.
Am trecut prin iad.
Și dacă decideți că nu putem urca pe scenă
pentru că nu am participat la repetiție,
vom accepta, pentru că, la urma urmei, dumneata ești șeful.
Ești Dumnezeu.
Dar, dacă e așa, înainte de a pleca,
personal îți voi lipi fața de pește
de un platan și o voi învârti ca pe un disc.
Ca să nu uiți niciodată să respecți figuranții.
- Securitatea! - Tiranule!
- Securitatea! - Sardanapal!
- Băieți! Ați venit. - Dle Andrés!
- Așa ne-am înțeles, dle Andrés. - Foarte bine! Mulțumesc!
Maestre, mă amenințau cu bătaia.
Au spus lucruri de nedescris despre fața mea.
- Nu mă simt bine. - Știți ceva?
Cred că e minunat că ați ajuns. Mă simt mai bine cu voi pe scenă.
Vă mulțumesc mult! Distracție plăcută! Mă bucur că sunteți aici.
- Mulțumesc, dle Andrés. - Haideți!
- Ajunge! - Mă simt rău, domnule.
Prieteni, la locurile voastre! Să mergem!
Lasă-mă!
Lasă-mă! Nu mă atinge!
Mulțumesc foarte mult, Medellín! Facem asta cu dragoste pentru voi.
Următorul cântec are un mesaj de dragoste și iertare.
Se numește Mesajul.
Unu, doi, trei, patru.
Ce s-a întâmplat?
- Ce s-a întâmplat? - Ce s-a întâmplat?
Mario! Ce s-a întâmplat?
Ce s-a întâmplat?
Ce faci?
Ce se întâmplă? Ce face corul ăsta? Ce...
- Să ne luăm după ea! - Da.
Fără frică
Dumnezeule!
Acum chiar au făcut-o!
Pot
Datorită ție
Am descoperit
Că pot trăi
Fără frică
Mă faci să simt Că, deși cerul e gri
Eu pot
Visurile, visurile Fac ca oamenii să fie grozavi
Să fie buni
Să aibă succese Și picioarele pe pământ
Această lume pe care o cunoaștem Nu știu dacă se va sfârși
Dar, în timpul pe care îl am Trebuie să iubesc și să îți spun
Datorită ție Am descoperit
Că pot trăi fără frică
Mă faci să simt
Că, deși cerul e gri Eu pot
- Totul e în regulă - Ca soarele dimineții
- Care intră pe fereastră - Durerile se duc
- Luate de apa mării - Îmi atinge fața și apoi pleacă
Picături de ploaie Pe fereastra mea
Apa mării
Totul e în regulă Durerile se duc
Luate de apa mării
E în regulă
- Totul e în regulă - Durerile se duc
- Luate de apa mării
Totul e în regulă
Durerile se duc Luate de apa mării
Totul e în regulă
Durerile se duc Luate de apa mării
Totul e în regulă
Durerile se duc Luate de apa mării
Totul e în regulă
Durerile se duc Luate de apa mării
Te angajezi să fii lângă mine și să fii serios?
Vei continua să o iubești și să o accepți pe Lily?
Îți vei rezolva toate problemele legale și îți vei lua un loc de muncă stabil?
Și mai ales
vei putea să mă iubești așa cum sunt?
Dezordonată,
cu un pic de temperament.
Un pic.
Dacă vrei o șansă cu mine, spune „da” celor de mai sus.
Fără excepții.
Pot să mă gândesc puțin?
Nu.
Hei!
Da.
Da la toate.
- Tontule! - Tu ești șefa.
Asta e ultima ta șansă.
- Nu o irosi! - Nu o voi face. Îți promit.
Nu sunt un cuplu grozav?
- Cred că glumești, mamă. - Poftim?
E o fantezie. Oamenii ăia au multe lucruri de rezolvat.
Mai ales el.
Da. Sunt sigur că va ajunge la închisoare până la urmă.
Nu neapărat.
Soțul meu i-a citit dosarul
și crede că există o posibilitate
să fie eliberat condiționat dacă promite să fie cuminte.
Și vom vorbi cu specialistul în dreptul familiei de la firma lui
ca să poată prelua cazul de custodie al fiicei lui Janet.
Credem că are o șansă bună de a câștiga.
Ei știu asta?
De ce crezi că sunt atât de fericiți? Tocmai le-am spus.
- Ești un înger. - Nu.
Sunt căsătorită cu cel mai bun avocat și cu cea mai bună persoană din lume.
Cineva care mi-a amintit că pentru a fi fericită în viață
nu trebuie întotdeauna să concurezi pentru succes.
Că lucrurile simple ne reamintesc că nu trebuie să ajungem primii,
ci trebuie doar să ajungem.
Frățioare, îți mulțumesc!
Datorită vouă, mai ales ție,
care ai venit primul, n-am dezamăgit-o pe Milena.
Oriunde ar fi,
știu că e mândră de acest cor și de ceea ce am făcut.
Ai dreptate. Poate ea a fost îngerul care a avut grijă de noi.
Sunt sigur de asta.
Eu sunt cel care trebuie să îți mulțumească.
Pentru că toată viața mea, am încercat să îi fac pe alții fericiți.
Și după această aventură, știi ce cred?
Nu mai vreau să fiu cel mai bun frizer
sau cel mai bun dansator sau cel mai bun actor.
Nu vreau să încerc să fiu artist. Știi ce vreau?
Vreau să fac ceea ce simt, ce îmi spune inima să fac.
Nu contează dacă sunt cel mai bun sau nu. Acest lucru este datorită ție.
Mulțumesc!
Publicul a fost mulțumit de Cepeda, de muzicieni, de spectacol
și de cor.
Aș dori să fac un anunț. Ne-am întâlnit cu niște impresari americani
care vor să mergem la Miami și New York.
De data aceasta, corul...
Să fie clar!
O voi spune pe limba voastră.
La revedere!
Totul e în regulă
Durerile se duc Luate de apa mării
Asta e!
Mulțumesc foarte mult pentru aceste informații importante.
Trebuie să ne confirmați datele cât mai curând posibil.
Pentru că va fi mai greu să ajungem la Miami și New York decât la Medellín.
Slavă Domnului, idiotule!
Dar vom ajunge acolo... într-un fel sau altul.
Totul e în regulă Durerile se duc luate de apa mării
Totul e în regulă
Durerile se duc Luate de apa mării
Și Mario nu pleacă
Totul e în regulă
Durerile se duc luate de apa mării
Totul e în regulă
- Durerile se duc luate de apa mării - Dansează, Mario!
Ce s-a întâmplat? Cine e în camera de control?
E foarte întuneric. Sunt înconjurat.
Securitatea! Cine m-a atins?
Bărbat sau femeie? Cine a fost?
Securitatea, vă rog!
Visurile, visurile
Fac ca oamenii să fie grozavi Să fie buni
Să aibă succese Și picioarele pe pământ
Această lume pe care o cunoaștem Nu știu dacă se va sfârși
Dar, în timpul pe care îl am Trebuie să iubesc și să îți spun
Datorită ție Am descoperit
Că pot trăi fără frică
Mă faci să simt
Că, deși cerul e gri
Eu pot
- Totul - Ca soarele dimineții
E în regulă
- Care intră pe fereastră - Durerile se duc
- Luate de apa mării - Îmi atinge fața
Și apoi pleacă
- Totul - Picături de ploaie
- E în regulă - Pe fereastra mea
Durerile se duc
- Luate de apa mării - Apa mării
E în regulă
Durerile se duc Luate de apa mării
E în regulă
Durerile se duc
- Tristețile se duc - Luate de apa mării
Dispar
E în regulă
Durerile se duc Luate de apa mării
E în regulă
Durerile se duc Luate de apa mării
E în regulă
Durerile se duc Luate de apa mării
E în regulă
Durerile se duc Luate de apa mării
Subtitrarea: Alina Anescu
Redactor Robert Ciubotaru